《途中述怀》
唐代·李百药

伯喈迁塞北，亭伯之辽东。伊余何为客，独守云台中。

途遥已日暮，时泰道斯穷。拔心悲岸草，半死落岩桐。

目送衡阳雁，情伤江上枫。福兮良所伏，今也信难通。

丈夫自有志，宁伤官不公。

作者简介：李百药（565--648），字重规，定州安平（今属河北）人，唐朝史学家、诗人。 其父李德林曾任隋内史令，预修国史，撰有《齐史》。隋文帝时百药仕太子舍人、东宫学士。隋炀帝时仕桂州司马职，迁建安郡丞。后归唐，拜中书舍人、礼部侍郎、散骑常侍。人品耿直，曾直言上谏唐太宗取消诸侯，为太宗采纳。曾受命修订五礼、律令。另外，据《安平县志》载：李百药及家族墓地遗址在今河北省安平县程油子乡寺店村南。